**ROMÂNIA**

**JUDEŢUL MUREŞ INIŢIATOR**

**MUNICIPIUL TÂRGU MUREŞ PRIMAR,**

**DIRECŢIA ŞCOLI Sóos Zoltán**

**Nr.\_6247 din 01.02.2024**

**REFERAT DE APROBARE**

**privind** predarea-preluarea personalului medical de specialitate din unităţile de învăţământ preuniversitar de stat, inclusiv din unităţile de învăţământ special de stat, şi a celui din creşele publice arondate unităţilor de învăţământ preuniversitar de stat în structura de personal medico-sanitar angajat de autorităţile administraţiei publice locale, conform Ordinului Ministrului Educației nr.3040/2024.

Prin fosta lege a educației naționale nr.1/2011, cu modificările și completările ulterioarea fost reglementat nivelul antepreșcolar ca făcând parte din educația timpurie. Conform aceluiași act normativ , educația antepreșcolară se stipula a fi organizată în creșe , gradinițe și centre de zi.

Prin Legea nr.201/2018 pentru modificarea și completarea unor acte normative în domeniul educației s-a stabil faptul că  *preluarea creșelor în cadrul sistemului de educație se realizează începând cu anul școlar 2019-2020*. Prin OUG nr.23/2019, termenul de mai sus a fost prorogat, în baza art.II alin.1 până la începutul anului școlar 2021-2022.

Ca urmare a proorogărilor de mai sus, prin OUG nr.100/2021 a fost modificată fosta Lege nr.1/2011- Legea educației naționale, statuând în cadrul art.27 ali.1 ind.1( abgrogate în present) *creșele fac parte din sistemul național de invățământ preuniversitar și oferă copiilor antepreșcolari cu vârste cuprinse între 11 luni și 3 ani servicii integrate de educație, îngrijire și supraveghere*, iar în cadrul alin.1, ind.2 se statuează de asemenea că  *începând cu anul școlar 2021-2022 creșele de stat sunt arondate, la solicitarea primarilor, ca urmare a hotărârii autorităților deliberative…unităților de învățământ preșcolar cu program prelungit cu personalitate juridică.*

În baza dispozitiilor legale mai sus invocate prin HCL, nr.286 din 22 septembrie 2021, Consiliul Local Târgu Mureș a aprobat arondarea creșelor din subordinea UAT Târgu Mureș către Unități de invățământ preșcolar cu program prelungit, sens în care s-a emis Decia nr.2103 din 27.09.2021 a ISJ Mureș, în conformitate cu dispozitiile art.VI din OUG nr.100/2021,acestea fiind de la data respectivă incluse în reteaua scolara.

Prin hotărârea mai sus menționată nu s-a dispus insă cu privire la modalitatea de preluare a personalului ce-si desfășura activitatea in cadrul acestor instituții.

Odata cu apariția Legii nr.198/2023- legea invățământului preuniversitar de stat, s-a prevăzut în mod distinct, în cadrul sectiunii a 8-a- **Asigurarea serviciilor de medicină şcolară, mai exact în cuprinsul art.81 alin. Din legea mai sus mentionată că** *(7) Personalul medical de specialitate din cadrul unităţilor de învăţământ preuniversitar de stat, inclusiv cel din unităţile de învăţământ special de stat şi cel din creşele publice, este angajat de autorităţile administraţiei publice locale, cu avizul Ministerului Sănătăţii, şi salarizat conform Legii-cadru nr. 153/2017 privind salarizarea personalului plătit din fonduri publice, cu modificările şi completările ulterioare.,* iar conform alin. (8*) Finanţarea cabinetelor medicale din unităţile de învăţământ preuniversitar de stat, inclusiv a celor din unităţile de învăţământ special de stat şi din creşele publice, în ceea ce priveşte cheltuielile de personal, se asigură conform prevederilor art. 3 şi 21 din Ordonanţa de urgenţă a Guvernului nr. 162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale, aprobată prin Legea nr. 174/2011, cu modificările şi completările ulterioare.*

Față de dispozitiile legale mai sus citate, la data de 29 ianuarie 2024 a fost publicat în Monitorul oficial al Romaniei nr.79 Ordinul Ministrului Educației nr.3040/10.01.2024, al ministrului sănătății nr.114/16.01.2024 și al ministrului dezvoltării, lucrărilor publice și administrației nr.670/18.01.2024 pentru aprobarea Procedurii privind predarea-preluarea personalului medical de specialitate din unitățile de invățământ preuniversitar de stat, inclusiv din unitățile de invățământ special de stat și cel din creșele publice arondate unităților de invățământ preuniversitar de stat, în structura de personal medico-sanitar angajat de autoritățile administratiei publice locale.

Prevederile dispozitiilor legale de mai sus, prevăd că finanțarea cheltuielilor pentru personalul medico-sanitar din cabinetele medicale ale unităților de invățământ preuniversitar de stat, inclusiv din unitățile de invățământ special de stat, și cel din creșele publice arondate unităților de invățământ preuniversitar de stat,  **se asigură prin transferuri de la bugetul de stat către bugetele locale, prin bugetul Ministerului Sănătății.**

Față de dispozitiile legale mai sus, care prevăd termene imperative si de scurtă durată, respectiv, 5 zile de la intrarea in vigoare pentru incheierea protocoalelor de predare primire personal, respectiv de 10 zile de la incheierea protocoalelor incheierea demersurilor necesare de transfer-incetare a raporturilor de muncă și incheierea noilor contracte, impune supunerea dezbaterii respectivului proiect de hotărâre, Consiliului Local de urgență.

Considerăm astfel că există elemente cu caracter obiectiv, care nu au putut fi prevăzute si care au determinat apariţia unei situaţii a cărei reglementare se impune cu celeritate, actul normativ supus dezbaterii îndeplinește cele trei condiții ce justifica discutarea in regim de urgența, respectiv existența unei situații extraordinare, reglementarea să nu poată suferi amânare și urgența să fie motivată în cuprinsul referatului.

În conformitate cu disp.art.129 alin.1, alin.7 lit.a, din OUG nr.57/2019, acesta are initiativă si hotărăște , în condițiile legii, în toate problemele de interes local, asigurând potrivit atributiilor sale cadrul necesar pentru funizarea serviciilor publice de interes local, privind educația.

-

Aviz favorabil al

compartimentului de resort,

Direcţia Şcoli,

Ing. Horaţiu Lobonţ

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ, cu modificările și completările ulterioare

**R O M Â N I A (** nu produce efecte juridice)

**JUDEŢUL MUREŞ Primar,**

**CONSILIUL LOCAL AL MUNICIPIULUI TÂRGU MUREŞ Sóos Zoltán**

**H O T Ă R Â R E A nr. .........**

**din ........................................2024**

**privind predarea-preluarea personalului medical de specialitate din unităţile de învăţământ preuniversitar de stat, inclusiv din unităţile de învăţământ special de stat, şi a celui din creşele publice arondate unităţilor de învăţământ preuniversitar de stat în structura de personal medico-sanitar angajat de autorităţile administraţiei publice locale, conform Ordinului Ministrului Educației nr.3040/2024.**

***Consiliul local municipal Târgu Mureş, întrunit în şedinţă extraordinară ,***

***Având în vedere :***

Referatul de aprobare a proiectului de hotărâre înregistrat sub nr.**6247 din 1 februarie 2024** inițiat de primarul Municipiului Târgu Mures prin Direcţia Şcoli, privind predarea-preluarea personalului medical de specialitate din unităţile de învăţământ preuniversitar de stat, inclusiv din unităţile de învăţământ special de stat, şi a celui din creşele publice arondate unităţilor de învăţământ preuniversitar de stat în structura de personal medico-sanitar angajat de autorităţile administraţiei publice locale, conform Ordinului Ministrului Educației nr.3040/2024.

Raportul Comisiilor de Specialitate din cadrul Consiliului Local al Municipiului Târgu Mureș.

In conformitate cu prevederile:

* Art.81, alin.7 si 8 din Legea nr.198/20- Legea învățământului preuniversitar de stat
* Ordinul Ministrului educației nr.3040/2024
* **Art.**80-82 din Lega 24/2000 privind normele de tehnică legislativă pentru elaborarea actelor normative cu modificările şi completările ulterioare

În temeiul prevederilor art.129, alin.(1), alin.( 7) lit.”a”,art.134, alin(.4), art.136, art.139 alin.(1), din OUG nr.57/2019 privind Codul administrativ,cu modificările și completările ulterioare

**H o t ă r ă ş t e :**

**Art. 1**. Se aprobă predarea-preluarea personalului medical de specialitate din unităţile de învăţământ preuniversitar de stat, inclusiv din unităţile de învăţământ special de stat, şi a celui din creşele publice arondate unităţilor de învăţământ preuniversitar de stat în structura de personal medico-sanitar angajat de autorităţile administraţiei publice locale, conform Ordinului Ministrului Educației nr.3040/2024.

**Art.2.** Se aprobăfinanțarea cheltuielilor pentru personalul medico-sanitar din cabinetele medicale ale unităților de învățământ preuniversitar de stat, inclusiv din unitățile de învățământ special de stat, și cel din creșele publice arondate unităților de învățământ preuniversitar de stat, conform prevederilor art.3 din OUG nr.162/2008 privind transferul ansamblului de atribuții și competențe exercitate de Ministrul Sănătății Publice către autoritățile administrației Publice locale, aprobată prin Legea nr.174/2011 cu modificările și completările ulterioare.

**Art.3**. Se aprobă desemnarea Serviciului Salarizare si resurse umane, din cadrul UAT Târgu Mureș cu încheierea protocolului privind predarea-preluarea personalului medico-sanitar de specialitate din unitățile de învățământ preuniversitar de stat si din creșele publice arondate unităților de învățământ preuniversitar de stat în structura de personal medico-sanitar angajat de autoritățile administrației publice locale

**Art.4**. Se desemnează Direcția Scoli, din cadrul UAT Târgu Mureș, cu obținerea avizului Ministerului Sănătății, prin DSP Mureș pentru structura de personal care va fi preluată, ulterior comunicărilor făcute de către ISJ.

**Art.5**. Se desemnează Serviciul Salarizare si resurse umane din cadrul UAT Târgu Mureș să încheie demersurile necesare pentru transfer, respectiv încetarea raporturilor de muncă ale personalului medical care urmează a fi preluat în structura de personal medical angajat de autoritățile administrației publice locale, cu respectarea procedurilor legale aplicabile fiecărei categorii de personal și funcții, respectiv asigurarea posturilor necesare si încadrarea personalului medical preluat, cu respectarea regimului juridic aplicabil fiecărei categorii de personal si funcții.

**Art.6.** Cu aducerea la îndeplinire a prevederilor prezentei hotărâri se însărcinează executivul Municipiului Târgu Mureș prin Direcția Scolii, Direcția Economică și Inspectoratul Școlar Județean Mureș, precum și Serviciului Salarizare si resurse umane.

**Art.7.** În conformitate cu prevederile art. 252, alin. 1, lit. c, art.255 din OUG nr.57/2019 privind Codul administrativ şi ale art.3, alin.1 din Legea nr.554/2004 Legea contenciosului administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

**Art.8**. Prezenta hotărâre se comunică :

* Inspectoratului Școlar Județean Mureș
* Serviciul Salarizare si resurse umane
* Direcției Școli
* Direcției Economice
* Directiei de Sănătate Publică Mureș

**Viză de legalitate**

**Secretarul general al Municipiului Tîrgu Mureş**

**Bordi Kinga**

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ, cu modificările și completările ulterioare